ສປຊ ວ່າ ການສົ່ງອອກຂອງ ເຂດເອເຊຍແລະປາຊິຟິກ ອາດຕົກຕໍ່າລົງ
ການຮັກສາການເຕີບໂຕຂອງເສດຖະກິດໃນຂົງເຂດເອເຊຍເອົາໄວ້ນັ້ນ ຍັງເປັນສິ່ງທ້າທາຍຢູ່ຕໍ່ມາ ລຸນຫລັງຈາກວິກິດການການເງິນຂອງໂລກນັ້ນ.
ລາຍງານໃໝ່ສະບັບນຶ່ງຂອງອົງການສະຫະປະຊາຊາດເຕືອນວ່າ ການເຕີບໂຕດ້ານການສົ່ງ ອອກໃນຂົງເຂດເອເຊຍ ແລະປາຊິຟິກ ອາດຕົກຕໍ່າລົງເຄິ່ງນຶ່ງໃນປີນີ້ ຍ້ອນການເຕີບໂຕ ທີ່ຊ້າລົງຂອງເສດຖະກິດໃນພາກພື້ນ ຢຸໂຣບ ຍີ່ປຸ່ນແລະສະຫະລັດ ຜູ້ສື່ຂ່າວວີໂອເອ Ron Corben ລາຍ ງານຈາກບາງກອກວ່າ ນອກນີ້ແລ້ວ ຫົວໜ້າຄະນະກໍາມາທິການເສດຖະ ກິດແລະສັງຄົມແຫ່ງຂົງເຂດເອເຊຍປາຊີຟິກ ຂອງອົງການສະຫະປະຊາ ຊາດກ່າວວ່າ ເຖິງແມ່ນວ່າ ສະພາບການໂດຍລວມຂອງເສດຖະກິດໃນ ພາກພື້ນນີ້ ຍັງມີລັກສະນະບວກຢູ່ກໍຕາມ ຄວາມບໍ່ແນ່ນອນກ່ຽວກັບຄວາມ ສາມາດຂອງລັດຖະບານສະຫະລັດ ໃນການແກ້ໄຂບັນຫາໜີ້ສິນນັ້ນແມ່ນ ພາໃຫ້ຂາດຄວາມໝັ້ນໃຈ ທອງປານມີເລຶ່ອງນີ້ມາສະເໜີທ່ານໃນອັນ ດັບຕໍ່ໄປ ຄະນະກໍາມາທິການເສດຖະກິດສັງຄົມແຫ່ງຂົງເຂດເອເຊຍແລະປາຊິຟິກຂອງອົງການ ສະຫະປະຊາຊາດ ຫລື UNESCAP ກ່າວວ່າ ການປະຄັບປະຄອງການເຕີບໂຕຂອງ ເສດຖະກິດໃນຂົງເຂດດັ່ງກ່າວເອົາໄວ້ ຍັງເປັນສິ່ງທ້າທາຍຢູ່ຕໍ່ມາ ລຸນຫລັງຈາກວິກິດ ການການເງິນຂອງໂລກນັ້ນ ພາກສ່ວນການສົ່ງອອກຂອງຂົງເຂດເອເຊຍ ແມ່ນເພິ່ງພາຄວາມຮຽກຮ້ອງຕ້ອງການ ຢ່າງໜັກຈາກພາກພື້ນຢຸໂຣບ ສະຫະລັດ ແລະຍີ່ປຸ່ນ ແຕ່ການ ເຕີບໂຕທີ່ຊັກຊ້າຂອງເສດຖະກິດໃນພວກປະເທດເຫລົ່ານັ້ນ ໝາຍເຖິງຕະຫລາດທີ່ນ້ອຍລົງ ສໍາລັບສິນຄ້າ ຈາກຂົງເຂດເອເຊຍ ໃນລາຍງານສະບັບນຶ່ງທີ່ນໍາອອກເຜີຍແຜ່ ເມື່ອວັນຈັນທ້າຍເດືອນແລ້ວນີ້ ອົງການ ສະຫະປະຊາຊາດກ່າວວ່າ ບັນດາເສດຖະກິດທີ່ພວມພັທະນາທັງຫລາຍຂອງຂົງເຂດ ເອເຊຍ ແລະປາຊິຟິກນັ້ນ ອາດຈະເຫັນການເຕີບໂຕດ້ານການສົ່ງອອກ ຕົກຕໍ່າລົງ ເກືອບເຄິ່ງນຶ່ງ ລົງມາເປັນ 9 ເປີເຊັນໃນປີ 2011 ນີ້ ຈາກ 17 ເປີເຊັນຂອງປີແລ້ວນີ້ ໃນປີ 2009 ຊຶ່ງເປັນປີທີ່ ວິກິດການເສດຖະກິດຮ້າຍແຮງທີ່ສຸດນັ້ນ ປະລິມານການ ສົ່ງອອກຂອງເອເຊຍ ຕົກຕໍ່າລົງໄປ 8 ເປີເຊັນ ເຖິງແມ່ນຂົງເຂດນີ້ຍັງດຶງດູດເອົາການລົງທຶນໂດຍກົງຂອງຕ່າງປະເທດຢູ່ກໍຕາມ ແຕ່ 75 ເປີເຊັນຂອງການລົງທຶນນັ້ນ ແມ່ນຕົກໄປຫາແຕ່ຫ້າປະເທດ ກໍຄື ຈີນ ຮ່ອງກົງ ອິນເດຍ ສະຫະພັນລັດເຊຍ ແລະສິງຄະໂປ ເທົ່ານັ້ນ ທ່ານນາງ ນໍລີນ ເຮເຊີ ເລຂາ ທິການຝ່າຍບໍລິການຂອງອົງ ການ UNESCAP ກ່າວວ່າ ການຟື້ນໂຕຄືນຂອງການຄ້າ ໂລກ ແມ່ນໄດ້ຮັບພະລັງຂັບ ດັນໂດຍການຂາຍຢູ່ພາຍໃນ ເອເຊຍເປັນສ່ວນໃຫຍ່ ທ່ານ ນາງກ່າວດັ່ງນີ້: ລາຍງານສະບັບນີ້ຍັງເວົ້າອີກວ່າ ຫລາຍໆປະເທດໃນຂົງເຂດກໍາລັງຫລຸດການເພິ່ງພາກາງ ຕໍ່ການສົ່ງອອກ ລົງໄປເທື່ອລະໜ້ອຍ ຄືພວກເຂົາເຈົ້າພາກັນຊອກຫາການເຕີບໂຕທາງເສດ ຖະກິດຈາກການເຕີບໃຫຍ່ຂອງຫົວເມືອງ ທີ່ຂະຫຍາຍກວ້າງອອກນັບມື້ ໂດຍສະເພາະ ໃນ ຈີນແລະອິນເດຍນັ້ນ ແລະຈາກການຖີບຕົວສູງຂຶ້ນຂອງລາຍໄດ້ພາຍໃນປະເທດ ການເພີ່ມ ຂຶ້ນໃນການນໍາເຂົ້າສິນຄ້າຈາກພວກປະເທດຂົງເຂດເອເຊຍທີ່ມີລາຍໄດ້ຕໍ່າ ແລະ ການຫັນ ປ່ຽນໄປສູ່ການລົງທຶນໂດຍກົງຫລາຍຂຶ້ນ ຢູ່ພາຍໃນຂົງເຂດເອງ ແຕ່ທ່ານນາງ ເຮເຊີ ກ່າວວ່າ ຄວາມສາມາດບົ່ມຊ້ອນໂດຍ ເຕັມຂອງຂົງເຂດນີ້ ໃນດ້ານ ການຄ້າແມ່ນໄດ້ຖືກບັ່ນທອນ ໂດຍອຸບປະສັກຂີດຂວາງຕ່າງໆ ເຊ່ນລະບົບເຮັດໜັງສືແລ່ນເຈ້ຍ ແລ່ນສໍ ທີ່ມີຫລາຍຂັ້ນຫລາຍ ຕອນ ຊຶ່ງພາໃຫ້ລາຄາເຄຶ່ອງ ຂອງແພງຂຶ້ນນັ້ນ ທ່ານນາງ ເຮເຊີ ກ່າວຕໍ່ໄປວ່າ: ທ່ານນາງ ເຮເຊີ ກ່າວຕໍ່ໄປວ່າ ຂົງເຂດເອເຊຍປາຊີຟິກ ແມ່ນປະເຊີນກັບຄວາມບໍ່ແນ່ນອນ ຕ່າງໆ ນາໆ ໂຮມທັງສະພາບດິນຟ້າອາກາດປ່ຽນແປງ ລາຄາອາຫານແລະພະລັງງານ ທີ່ແພງຂຶ້ນນັບມື້ ຕະຫລອດທັງອັດຕາແລກປ່ຽນທີ່ຂຶ້ນໆລົງໆ ແລະຄວາມຮຽກຮ້ອງຕ້ອງ ການສິນຄ້າທີ່ຊົບເຊົາຢູ່ໃນພວກເສດຖະກິດທີ່ຈະເລີນແລ້ວທັງຫລາຍນັ້ນ ນອກນີ້ແລ້ວ ທ່ານນາງ ເຮເຊີ ຍັງຕັກເຕືອນວ່າ ຄວາມໝັ້ນໃຈດ້ານທຸລະກິດແຫ່ງຂົງເຂດ ແມ່ນໄດ້ຖືກບັ່ນທອນໃຫ້ລຸດນ້ອຍລົງໄປ ຍ້ອນບັນຫາໜີ້ສິນຂອງສະຫະລັດ ຫລາຍປະ ເທດເອເຊຍ ໂດຍມີຈີນ ແລະຍີ່ປຸ່ນນໍາໜ້າ ແມ່ນຮວມຢູ່ໃນຈໍານວນຕ່າງປະເທດ ທີ່ຖືພັນ ທະບັດກະຊວງການເງິນຂອງສະຫະລັດຫລາຍທີ່ສຸດ